Il-kumpanija Ġermaniża  IBG AUTOMATION li tispeċjalizza fl-iżvilupp ta’ robots għall-industrija ser tiftaħ fabbrika f’Malta f’nofs din is-sena. Dan tħabbar mill-Ministru tal-industrija Chris Cardona fil-padiljun tal-kumpanija waqt il-fiera tas-settur f’Hannover fil-Ġermanja. Il-Ministru Cardona qal li dan il-proġett huwa wieħed minn 36 proġett b’investiment dirett barrani li ġew approvati fl-aħħar xhur mill-Malta Enterprise. Il-kumpanija Ġermaniża IBG tagħmel parti mill-Grupp Goeke Technology qiegħda tippjana li tipprovdi lill-klijenti tagħha fil-Ġermanja servizz ta’ manifattura, żvillup, disinjar u verfika ta’ automation systems. Fost il-klijent tal-IBG hemm kumpaniji kbar bħal BMW, BAYER u MIELE. Il-Ministru Cardona qal li l-pjan tal-kumpanija huwa dak li tibda proġetti żgħar li jinvolvu robots u light weight parts. Id-disinjar, il-manifattura u l-verifika ssir f’Malta waqt li l-fażi finali tal-manifattura ssir fil-Ġermanja. Qal li l-kumpanija għandha wkoll il-ħsieb li tistabbilixxi f’Malta sessjoni relatata mad-disinjar ta’ magni u simultation cell ta’ magni kbar. Huwa qal li l-kumpanija se tagħmel investiment inizjali ta’ €600,000 u se timpjega numru sostanzjali ta’ professjonisti fil-mekkanika u l-inġinerija, technicians u programmers fil-qasam tar-robotika.